مالازیانین باش ناظیری ماهاتیر محمد: "اگر دونیا باریش اوچون بیر فورصت اولا‌جاقسا، فیلیسطین پروبلئمی‌نین حلی شرط‌دیر"، - دئدی.
مالازیانین ایداری پایتاختی پوتراژایا-دا فیلیسطین‌لی‌لره ایفطار وئرن باش ناظیر فیلیسطین-ایسرایل پروبلئمی و مالازیانین ایسرایلین ایشغالچی سیاستینه قارشی موناسیبت بیل‌دیره‌رک دئییب:
"مالازیانین فیلیسطینه باغلی‌لیغی سوره‌جک و هر واخت فیلیسطین‌لی‌لرین یانیندا اولاجاغیق.
ایسرایل رژیمی‌نین تضییق و عدالت‌سیزلیگی حؤکم سوردوکجه بو موضوع یا سس‌سیز قالمایاجاغیق.
فیلسطینه ایسرایلین هوجوم‌لاری اورتا دوغودا تروریزمین اساس سببی‌دیر.
ایشغال ایسرایلین تطبیق ائتدیگی دؤولت ترورونون آدی‌دیر. بو مسئله باتی نین بیر چوخ دؤولتی طرفیندن گؤرمه‌مزلیگه  وورولور.
فیلیسطین پروبلئمی‌نین حلی دونیا و بشر اوچون واجیب‌دیر. اگر دونیا باریشی اوچون بیر فورصت اولا‌جاقسا، فیلیسطین پروبلئمی‌نین حلی شرط‌دیر. بو پروبلئمی حل ائتمک اوچون اولوسلار آراسی توپلوم یئریندن ائدیلن فیلیسطین‌لی‌لرین دردینه علاج تاپما‌لی، ایسرایل‌دن اونلارین تورپاق‌لاری‌نین قایتاریلماسینی تامین ائتمه‌لی‌دیر. سوی قیریمچی ایسرایل اردوسونون فیلیسطین‌دکی ایشغال‌لارینا نقطه قویولما‌لی و فیلیسطین‌لی‌لر آنا وطن‌لرینه قاییتما‌لی‌دیر."
